
Europa-Parlamentet,
–	der henviser til Kommissionens forslag til Europa-Parlamentet og Rådet (COM(2022)0454),
–	der henviser til artikel 294, stk. 2, og artikel 114 i traktaten om Den Europæiske Unions funktionsmåde, på grundlag af hvilke Kommissionen har forelagt forslaget for Europa-Parlamentet (C9‑0308/2022),
–	der henviser til artikel 294, stk. 3, i traktaten om Den Europæiske Unions funktionsmåde,
–	der henviser til udtalelse af 14. december 2022 fra Det Europæiske Økonomiske og Sociale Udvalg[footnoteRef:1], [1:  	EUT C 100 af 16.3.2023, s. 101.] 

–	der henviser til, at det kompetente udvalg har godkendt den foreløbige aftale i henhold til forretningsordenens artikel 74, stk. 4, og at Rådets repræsentant ved skrivelse af 20. december 2023 forpligtede sig til at godkende Europa-Parlamentets holdning, jf. artikel 294, stk. 4, i traktaten om Den Europæiske Unions funktionsmåde,
–	der henviser til forretningsordenens artikel 59,
–	der henviser til udtalelse fra Udvalget om det Indre Marked og Forbrugerbeskyttelse,
–	der henviser til betænkning fra Udvalget om Industri, Forskning og Energi (A9-0253/2023),
1.	vedtager nedenstående holdning ved førstebehandling;
2.	godkender Europa-Parlamentets, Rådets og Kommissionens fælles erklæring, der er vedføjet som bilag til denne beslutning, og som vil blive offentliggjort i C-udgaven af Den Europæiske Unions Tidende;
3.	anmoder om fornyet forelæggelse, hvis Kommissionen erstatter, i væsentlig grad ændrer eller agter i væsentlig grad at ændre sit forslag;
4.	pålægger sin formand at sende Parlamentets holdning til Rådet og Kommissionen samt til de nationale parlamenter.

P9_TC1-COD(2022)0272
Europa-Parlamentets holdning fastlagt ved førstebehandlingen den 12. marts 2024 med henblik på vedtagelse af Europa-Parlamentets og Rådets forordning (EU) 2024/... om horisontale cybersikkerhedskrav til produkter med digitale elementer og om ændring af forordning (EU) nr. 168/2013 og (EU) 2019/1020 og direktiv (EU) 2020/1828 (forordningen om cyberrobusthed)

(Eftersom der var indgået en aftale mellem Parlamentet og Rådet, svarer Parlamentets holdning til den endelige retsakt, forordning (EU) 2024/2847.)

BILAG TIL DEN LOVGIVNINGSMÆSSIGE BESLUTNING

Fælles politisk erklæring fra Europa-Parlamentet, Rådet og Kommissionen om ENISA's ressourcer i forbindelse med vedtagelsen af Europa-Parlamentets og Rådets forordning (EU) 2024/2847 om horisontale cybersikkerhedskrav for produkter med digitale elementer og om ændring af forordning (EU) nr. 168/2013 og (EU) 2019/1020 og direktiv (EU) 2020/1828 (forordningen om cyberrobusthed)
Europa-Parlamentet og Rådet mener, at denne forordning pålægger ENISA yderligere opgaver, hvilket medfører en yderligere arbejdsbyrde og vil kræve yderligere ressourcer med hensyn til både ekspertise og antal medarbejdere. Med henblik herpå og for at sætte ENISA i stand til effektivt at udføre opgaverne i henhold til denne forordning mener Europa-Parlamentet, Rådet og Kommissionen, at det kan være nødvendigt at øge dets ressourcer, navnlig dets menneskelige ressourcer med tilstrækkelig ekspertise. En sådan forøgelse kan fastsættes i den årlige procedure vedrørende stillingsfortegnelsen for ENISA. Kommissionen, som er ansvarlig for at opføre de overslag, som den anser nødvendige for ENISA's stillingsfortegnelse, i forslaget til Unionens almindelige budget inden for rammerne af budgetproceduren som fastsat i artikel 314 i TEUF og i overensstemmelse med proceduren i forordningen om cybersikkerhed, vurderer derfor overslagene over ENISA's stillingsfortegnelse, der er opført for det første år efter denne forordnings ikrafttræden, under hensyntagen til de ressourcer, navnlig menneskelige ressourcer, der er nødvendige for at sætte ENISA i stand til på passende vis at udføre sine opgaver i henhold til denne forordning.

